genre_facet:"EIMAk onetsitako materialak" genre_facet:"IRALEren materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Energi eraginkortasuna eta eguzki energia termikoa (Heziketa zikloa). Goi maila" topic_facet:"Metal-eraikuntzak (Heziketa Zikloa). Goi maila" topic_facet:"Energia eta ura (Lanbide Arloa)" author_facet:"IRALE (2008-2009 ikasturtea)"\nGeneroa / Forma: EIMAk onetsitako materialak Generoa / Forma: IRALEren materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Energi eraginkortasuna eta eguzki energia termikoa (Heziketa zikloa). Goi maila Proposatutako gaia: Metal-eraikuntzak (Heziketa Zikloa). Goi maila Proposatutako gaia: Energia eta ura (Lanbide Arloa) Egilea: IRALE (2008-2009 ikasturtea)\nEkipamendu eta instalazio termikoak (Modulua) Energi eraginkortasuna eta eguzki energia termikoa (Heziketa zikloa). Goi maila Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


San Josemaría Escrivá 1902an jaio zen Barbastron (Espainia). Sei anai-arreben arteko bigarrena. Bere gurasoengandik eta eskolan ikasi zituen sinesmenaren oinarriak. Oso gazterik hasi zen bere bizitzan kristau ohiturak eta arauak errotzen, hala nola aitortza eta jaunartze sarria, Arrosarioa eta limosna. Hiru arreba txikien heriotza eta familiaren hondamen ekonomikoa zirela medio, oso goiz ezagutu zituen ezbeharra eta oinazea: esperientzia honek moldatu egin zuen bere izaera, berez alai eta hedakorra zuena moldatuz eta heldutasuna emanaz. 1915ean, Logroñora lekualdatu zen familia, non, Josemaría-ren aitak lan berri bat aurkitu zuen.\nJosemaría-k, 1918an, Jainkoak beragandik zerbait nahi zuela antzeman zuen, baina zer zen jakin gabe. Hortaz, Jainkoari bizitza eskaintzea eta apaiztea erabaki zuen. Pentsatu zuen, horretara, prestuago egongo zela, gogo betez, goi-deia betetzeko. Logroñon, eleiz-ikasketak hasi eta, 1920an, Zaragozako elizbarrutiko apaizgaitegira joan zen, nongo Pontifize-Unibertsitatean amaitu zuela apaizgoaren aurretiazko trebakuntza. Zaragozan burutu zituen baita ere -bere aitak gomendatuz eta nagusien baimenarekin- Zuzenbideko unibertsitate-ikasketak. Apaiztu egin zen 1925ean eta pastoralgintza garatuz hasi zen, ordutik aurrera eta bizitza osoan zehar horretan jarraitzeko. Apaiztu izanez gero, Jainkoak beragan nahiko zuenaren zain jarraitu zuen.\n1927an eta Zuzenbidean doktoretza ateratzeko, Madrilera lekualdatu zen. Harekin batera bere ama, arreba eta anaia joan ziren zeren, 1924an bere aita hil zenez geroztik, Josemaría bihurtu baitzen familiako burua. Espainiako hiriburuan, apaiz-zerbitzu trinkoa burutu zuen, batez ere txiro, gaixo eta umeen artean. Aldi berean, gai juridikoen eskolak emanaz, bizitza aurrera atera eta familiako kideak mantendu egin zituen.\nEstualdi ekonomiko larriak ziren haiek, familia osoak duintasunez eta gogo onez bizi izaten jakin zituenak. Apaiz modura apostolutzan jardun zuen ikasle, gazte, artista, langile eta jakintsuen artean; guzti horiek, Josemaría-k kasu egiten dien txiro eta gaixoekin kontaktuan, ikasi bide zuten karitateaz jarduten eta, gizartea hobetzeko, zentzu kristauaz konpromisoa hartzen.\nMadrilen, 1928ko urriaren 2an, gogo-jardunaldi batean, Jainkoak ikusarazi egin zion beragandik espero zuena: egun horretan sortu zen Opus Dei. Opus Deiren berariazko egitekoa da, gizarteko eremu guztien gizon eta emakumeen artean konpromiso pertsonal bat sustatzea, Kristo jarraitu, Jainkoa eta lagun hurkoa maitatu eta, eguneroko bizitzan, santutasuna bilatzeko. 1928tik aurrera, Josemaría Escrivá-k bere arnas guztia eskaini zuen fundatzeko bere zeregina burutzeko baina, hala ere, ez du bere burua ez berritzaile ezta fundatzaile modura ere ikusten. Aitzitik, konbentziturik dago Jesukristo dela betiereko berritasuna eta Espiritu Santua dagoela Eliza etenik gabe gaztetzen, zeinaren zerbitzurako sortu baitu Jainkoak Opus Dei. 1930. urtean, Jainkoak fundatzailearen ariman piztu egin zuen argi berri baten ondorioz, emakumeengana ere hedatu zen Opus Deiren apostolutza-lana. Josemaría Escrivá-k beti jarriko du emakumeagan, herritar eta kristau modura, dagokion erantzukizuna gizarte zibila eta Eliza eraikitzean. Gizonak duenaren parekoa, alegia, ez handiagoa ez txikiagoa.\n"Consideraciones espirituales" behin-behineko izenburuaz, “Bidea” argitaratu zuen 1934an. Hau izan da San Josemariaren idazlanen artean zabalkunderik handiena izan duena, urteetan zehar lau milioiko ale kopurua gainditu egin duena. Literatura espiritualean, Josemaría Escrivá-ren beste liburu batzuk ere ezagunak dira: “Arrosario Santua”, "Es Cristo que pasa", "Amigos de Dios", "Gurutz Bidea", "Goldatz" edo "Sutegi". Espainiako gerra zibila (1936-1939) eragozpen larria izango zen fundazio sortu berrirako. Oinaze-urteak izan ziren haiek Elizarako, kasu askotan erlijiosoen aurkako erasoekin; izan ere, Opus Deiren fundatzaileak, hainbesteko nekeak jasanez gero, kaltegabeko atera zen erasoetatik.\nMeza ematerakoan jasotako beste grazia fundatzaile baten bidez, 1943an, Gurutze Santuaren Apaizen Elkartea sortu zen, non agregatu egiten direla Opus Deiko kide laikoak izanez gero apaiz egiten direnak. Bai laikoak eta baita apaizak ere Opus Deiko kide osoak izatea, batetik, eta haren apostolutza-lanetan bai batzuen eta baita ere besteen lankidetza organikoa, bestetik, Opus Deiren karisma fundatzailearen berezko ezaugarri bat da, Elizak berretsi egin duena haren berariazko egitura juridikoa zehaztean. Gurutze Santuaren Apaizen Elkarteak garatzen du, baita ere, tokiko Elizen Gotzainekin sintonia osoan, trebakuntza espiritualeko jarduerak elizbarrutiko apaizentzat eta apaizgaientzat. Elizbarrutiko apaizak ere Gurutze Santuaren Apaizen Elkarteko kide izan daitezke, nor bere elizbarrutiko apaizteriaren kide izateari utzi egin gabe.\nBere egitekoaren oinarri eta hedapena mundu osorakoak zirenez jakitun, Josemaría Escrivá Erromara lekualdatu zen 1946an, gerra mundiala amaitu eta gutxira. 1946 eta 1950 urte bitartean, Opus Deik zenbait onarpen pontifizeko jaso zituen, zeintzuen bidez berretsita geratu zirela berariazko sortzezko elementuak: naturaz gaindiko helburua, ohiko bizitza santutzearen kristau mezua zabaltzean gauzatua; Erromar Pontifizea, Eliza unibertsala eta tokiko Elizak zerbitzatzeko egitekoa; sekulartasuna; norberaren askatasun eta erantzukizun pertsonal eta pluralismoaren errespetua gai politiko, sozial, kultural e.a.etan. Erromatik eta fundatzailearen bultzada zuzenaz, Opus Dei, mundu osoko hogeita hamar herrialdetara hedatu zen, poliki-poliki, 1946 eta 1975 urte bitartean.\n1948tik aurrera, Opus Deiko kideak izan daitezke, titulu osoz, santutasuna beren egoeran bilatzen duten pertsona ezkonduak. 1950ean, Sede Santuak onartu zuen, baita ere, gizon eta emakume ez katolikoak eta ez kristauak, laguntzaile modura onartzea eta Opus Deiren zereginetan laguntzea. Horrelakoak daude ortodoxoen, luteranoen, hebrearren, musulmanen eta abarren artean.\nJosemaría Escrivá-k, 50eko hamarkadan, mota askotako proiektuak martxan jartzea aldeztu zuen: lanbide heziketarako eskolak, baserritarren gertakuntzarako zentroak, unibertsitateak, ikastegiak, ospitale eta osasun-kontsultategiak e.a. Jarduera hauek, pentsamolde laikoa zeta zentzu profesionalez leku jakin bateko beharrizanei kasu egin nahi dien kristau arrunten ekimenen fruitu direnak, irekita daude arraza, erlijio eta gizartearen maila denetako pertsonentzat. Opus Deiko kideek sustatzen dituzten ekimenen kristau nortasun argia, egiatan, bat dator kontzientzien askatasuna osoro errespetatzearekin.\nVatikanoko II. Kontzilioan (1962-1965) zehar, Opus Deiren fundatzaileak harreman sakon eta anaitasunezkoa izan zuen kontzilioko Aita askorekin. Haren elkarrizketa sarrien xede ziren kontzilioko maisutzaren muina diren gaien arteko zenbait, adibidez santutasunerako dei unibertsalaren edo, laikoek, Elizaren egitekoan duten funtzioari buruzko dotrina. Vatikano II.eko dotrinarekin erabat identifikaturik, Josemaría Escrivá saiatu egin zen hura martxan jartzeko, mundu osoan zehar zeuden Opus Deiren trebakuntzako jardueren bidez.\n1970 eta 1975 urte bitartean, ebanjelizatzeko bere grinak eraginda, katekesiko bidaiak egin zituen Europa eta Amerikatik. Trebakuntzako bilera asko egin zituen, soilak eta familia giroan, -nahiz eta, batzuetan, milaka lagun bertara joan-, zeintzuetan hitz egiten zuela Jainkoaz, sakramentuez, kristau debozioez, lanaren santutzeaz. Eta, guztia, apaiz gaztea izan zen lehen urteetako indar berberaz.\nErroman hil zen 1975eko ekainaren 26an. Haren heriotzaz tristatu ziren milaka eta milaka lagunak, Kristogana eta Elizara haren apaiz-zeregin, jarraibide eta idazkien bidez urreratu egin zirenak. Eliztar asko izan dira, egun hartatik hasita, fundatzailearen bitartekaritza eskatu eta aldarera igotzea eskatu izan dutenak.\n2002ko urriaren 6an, 400.000 pertsonatik gora izan ziren San Pedro plazan Josemaría Escrivá-ren kanonizazioan. Homilian, Juan Pablo II.ak adierazi zuen, santu berriak argiago ulertu zuela zein zen bataiatuen zeregina: Kristoren Gurutzea giza-errealitate ororen gainean altxatzea. Eta, hori zela eta, bere barne-barnetik sentitu zuela giro denak ebanjelizatzeko dei ilusionagarria.\nAita Santuak animatu zuen, mundu osotik iritsitako erromes guztiak, santu berriaren urratsak jarraitzera. “Zabaldu ezazue gizartean, arraza, maila, kultura edo adina alde batera utzirik, guztiok santuak izateko deituak garenaren kontzientzia. Saiatu zaitezte zuok santuak izaten, lehenengo eta bat, hurrengo estilo ebanjelikoa sustatuz: apaltasun eta zerbitzukoa, Probidentzian dena bertan behera uztekoa eta, etenik gabe, Izpirituarena hotsa aditzekoa”.\nInformazio gehiago: http://www.josemariaescriva.info/


Gosua pilota txapelketa :: Isasik eta Ucelay-k final handia jokatuko dute larunbatean - leihoa.info\nGosua pilota txapelketa :: Isasik eta Ucelay-k final handia jokatuko dute larunbatean\n2018 February 6, Tuesday adminKirolak, Sarrera, Uncategorized\nIsasik Amiamak errez garaitu du (22-8); Lekunberri ere Ucelay-k garaitua izan da (22-13)\nLeioako aterpeko lehen buruz buruko txapelketa baditu bere lehen bi finalistak: Julen Isasi leioaztarra eta Ander Ucelay balmasedatarra. Finalera heltzeko biek erromomotar ezkertiak izan dituzte aurkari: Pello Amiama eta Mikel Lekunberri hurrenez hurren.\nLehen final-erdia bietan lehiatuena espero zen. Ez zegoen faborito argirik baina Julenek Pello frontoitik atera du. Pello urduri hasi da partidua jokatzen. Lehen sakean falta egin eta Julenek 14 -0 partziala markatu du. Leioaztarrak sekulako kolpea erakutsi du eta Pellok ezin izan dio inongo momentuan aurre egin. Argi eta garbi Julenek orain arteko partidurik onena jokatu du. Azkenean 22 eta 8 nagusitu da Sarrienako mutila.\nBigarren partiduan ustekabe handia gertatu da: Ucelay-k “Lekun” garaitu baitu, 22 eta 13. Balmasedako pelotaria partidu nahikotxo galduta iritsi da final-aurrekoetara, baina izan dituen “final-aurreko” guztiak aurrera ateraz, finalean sartzea lortu du. Erromotarrak ordea, txapelketa hasi zenetik partidu bakarra zuen galdua, baina gaurkoan ez du bere mailarik eman. Partida erdialdera arte oso lehiatua izan da, tanto bizi eta zirraragarriekin.\nHorrela izanda, larunbateko jaialdiko partiduak zehaztu dira: hirugarren eta laugarren postuaren lehian erromotar derby-a izango dugu: Amiama eta Lekunberri ezkertiak. Eta txapeleketari amaiera emateko final handia: Isasi eta Ucelay. Leioaztarra izango da faborito, baina Anderrek erakutsi du honez gero edonor garaitu dezakela.\nJaialdia otsailaren 10ean, larunbatean, arratsaldeko 18,30ean jokatuko da.\nEuskal pilota, Final aurrekoak, Gosua txapelketa\nMartxoaren 8ko kartel lehiaketa antolatu du Udalak\nInauterietako maskarak egingo dituzte ostiralean, “Barikuetan jai” saioan


Itzulpen memorien babesean | 31 eskutik\n← Amasako sega-apustua\nAkademia eta kalitatea, K galdu gabe →\n2015/05/25 · 07:00\nItzulpen memorien babesean\nItzultzaile lanean hasi nintzenean teknologia nahiko gauza arrotza zen niretzat baina, aldi berean, oso gustura sentitu nintzen aurrean jarri zidaten ordenagailuari zukua ateratzen hasi nintzaionean. Eta ez dut ahaztekoa zein lagun onak izan ziren Mujikaren hiztegi gorriak, gaur egun ere mahai gainean ditudanak, kasu handirik egiten ez badiet ere.\nDenborak bere bideari segitzen dio, ordea, eta orain ezin Euskalbarrik gabe bizi. Eskura-eskura hiztegi orokor eta teknikoak, hiztegi batua eta biblia handi bat bezalakoa den Orotarikoa. Nik behintzat astindu batzuk ematen dizkiet, hitz egokiak, onartuak, denontzat baliagarri eta bateratzaile izan daitezkeenak bilatu nahian, azken batean lan txukuna egiteko gogoari erantzunez. Hala ere, aitortu behar dut, itzulpen tekniko samarrek eskatzen dituzten mailegu hitzez nekatu antzean nagoenean, Zehazkira jotzen dut arnas bila edo, eta inoiz edo behin hiztegi gorrietara, Orotarikora ere bai maiz… Lur amankomun bat izan arren, bakoitzak bere ildoa ere egiten du itzulpenaren soro honetan.\nEta teknologiarekin jarraituz, Tradosen 2014ko bertsioa jarri digute lantokian. 2011koarekin alde handirik ez dagoela ematen du. Pantailaren goialdeko zerrenda batean ageri dira orain funtzioak (baita modu zaharrean ere), beharbada azkarrago ikusteko, nahiz eta zer non dagoen jakiteko bilaketa egin behar hasieran.\nTradoseko Workbenchekin hasi ginenean programa haren gaineko ardura eman zidan orduko atalburuak (beste lankide bati MultiTermen gainekoa). Letretan jarriagoa zen batentzat erronka polita izan zen teknologia kontu haietan pixka bat murgiltzea. Programaren “Ayuda” gaztelaniaz (ez ingelesez) egotea lagungarria izan zen, eta oraingo bertsio hauekin alderatuta, Workbench hura etxekoagoa zela iruditzen zait. Trados geroz eta gehiago sofistikatu dutela esango nuke eta, azkenean, geuretzat egokiena edo erabilgarriena dena hautatzen dugu; izan ere, lan duina energia gehiegi kontsumitu gabe egitea da kontua.\nIkastarotxo bat izan dugu eta hiru ideia jaso ditut: berrikuntzarik handienetako bat abiadura dela, ahazteko “filtro” eta “campo”ak, gauzak asko zailtzen dituztelako, eta memoria handi orokor bat edukitzea baino hobe dela adibidez sei edukitzea.\nEdozein modutan ere, proiektuz proiektu jarraitzen dugu, 2011ko bertsioarekin ikasi bezala.


Play (2011ko filma) - Wikipedia, entziklopedia askea.\nPlay (2011ko filma)\nPlay franko-suediar drama bat da, Ruben Östlundek idatzi eta zuzendua. 2011ko abenduaren 11ean estreinatu zen.\nSuedia eta Frantzia\nErik Hemmendorff (en)\n[[Kategoria:Erik Hemmendorff (en) idatzitako filmak]]\nMarius Dybwad Brandrud (en)\n[[Tromsø International Film Festival's audience award (en) ]]\n[[Lux Prize (en) ]]\nGöteborgen, hiru mutil gazte, bi suediar eta Kanbodiako etorkin ondo integratua, merkataritza zentro batean elkartzen dira. Afrikar jatorriko nerabe koadrila batek begiz jotzen ditu eta haien dira lortzeko plan konplexu bat garatzen dute.\nBeltz gazteetako bat haiengana hurbiltzen da, mutiletako bat bere anaiari lapurtutako sakelako telefonoa duela esanez. Zintzo eta lotsatiak, hiru gazteek ihes egin ezingo duten istorio amaigabeari ekiten diote. Koadrilak harrapatuta, amaigabeko ahalegina egin beharko dut ihes egiteko.\nJatorrizko izenburua : Play\nEkoizpena : John Shank\nGidoia : Ruben Östlund eta Erik Hemmendorff\nZuzendaritza artistikoa : Pia Aleborg\nArgazkigintza : Marius Dybwad Brandrud\nMuntatzea : Jacob Secher Schulsinger\nMusika : Jurriaans Saunder eta Daniel Bensi\nEkoizpena : Erik Hemmendorff\nEkoizpen enpresak : Plattform Produktion eta Parisko ekoiztetxea\nBanaketa enpresa (k) : Svensk Filmindustri /\nJatorrizko herrialdea : Suedia /\nHizkuntza : Suediera\nFormatua : Kolorea - 35 mm - 1,78: 1 - Dolby soinu digitala\nGeneroa : Drama\nIraupena : 118 minutu\nArgitaratze datak :\n Frantzia : 2011ko maiatzaren 15a ( Zuzendarien hamabostaldia )\n Suedia :2011ko azaroaren 11a\n2012 : Nordic Council zinema saria\n(Frantsesez) Ostlund-ek 'politikoki okerra' aztertzen du », Filmaren analisia Cineuropa.org webgunean.\n(Suedieraz) Fitxa on Suediako Film Institute datu-basea


MONDRAGONek Txinan duen presentzia indartu du — TUlankide MONDRAGON\nMONDRAGONek Txinan duen presentzia indartu du\nDanobatgroupek bikaintasun zentro bat inauguratu du Shanghain eta Fagor Arrasatek Asiako herrialdean bete duen hamargarren urteurrena ospatu du jardunaldi teknologiko batekin. MONDRAGONek 22 planta produktibo ditu Txinan, 24 bulego komertzial, 300 milioi euro baino gehiago saltzen du bertan, eta 1.800 lagun inguru enplegatzen ditu.\nMONDRAGON Korporazioak berretsi egin du Asiako herrialdearen alde egindako apustua, Danobatgroupen proiektu berri bat martxan jarriz eta Fagor Arrasateren plantaren hamargarren urteurrena ospatuz.\nMONDRAGONek Txinan duen sarean daude 22 planta produktibo, 24 bulego komertzial, 300 milioi euro baino gehiago saltzen du bertan, eta 1.800 lagun inguru enplegatzen ditu.\nDanobatgroupen bikaintasun zentroa\nTxinako merkatuan duen presentzia indartzeko eta bezeroei balio erantsiko zerbitzua egiteko xedearekin, Danobatgroup euskal enpresa taldeak Bikaintasun Zentro bat inauguratu du Shanghain, Asiako herrialdeko industria gune garrantzitsuenetako batean.\nMakina-erreminta eta produkzio sistema aurreratuen fabrikatzailearen instalazio berrian buruak konpontzeko tailer bat dauka ekipatuta, ordezko piezetarako biltegi bat, balio erantsi handiko makineria erakusteko show-room bat eta bulego gune bat.\nZehazki, bikaintasun zentroa taldeak dagoeneko Pekinen duen ordezkaritzari gehitzen zaio, haren jarduera osatzeko. Gainera, instalazio berrietan zerbitzu berriak gehitu daitezke Txinako eskaintzarako. Ildo horretan, Shanghaiko instalazioak erakustaldia eta saiakuntza pertsonalizatuak eskainiko dizkie bezeroei, eta laguntza teknikoko zerbitzuak eta prestakuntza eskainiko ditu, efizientziaz eta bezeroagandik hurbil, lantaldean bertako teknikari espezializatu berriak sartuz, ordezko piezak berehala entregatuz eta konponketak oso epe laburretan egiteko aukera eskainiz.\n“Shanghain dugun ezarpenaren xedea da gure bi marka ospetsuak –DANOBAT eta SORALUCE- Txinako merkatuko ezagunenen artean posizionatzea. Gainera, gure jarduera komertziala eta laguntza teknikoa indartzeko balioko du. Apustu horri esker, loturak sendotu ahal izango ditugu gure bezeroekin, eta bertan zerbitzu hurbilagoa, espezializatua eta balio erantsi handiagokoa eskaini”, adierazi du taldeko zuzendari komertzial Oscar Urdangarinek.\nInstalazioak Danobatgroupek Txinan duen zerbitzuen eskaintza handitzen du, eta bere helburua da Asiako herrialdean salmentak bultzatzea, bereziki erreparatuta Shanghaiko inguruari, herrialdeko industria gune nagusietakoa izanik. 2-3 urtean, taldeak era nabarmenean hazi nahi du salmenta bolumena Txinako merkatuan.\n“Instalazio berriekin, Danobatgroupek beste urrats garrantzitsu bat egiten du atzerrian hedatzeko estrategian, eta Taldea duela hainbat urtetik garatzen ari den nazioarteko ezarpenen estrategia berresten du, bere jarduera garatzeko merkatu nagusietan. Gure bezero, hornitzaile, instituzio eta laguntzaileei oro har helarazi nahi diegu DANOBATGROUPek Txinako merkatuarekin duen konpromisoa, duela ia 30 urteko historiarekin, sendoa dela, irmoa eta epe luzerakoa. Horrez gain, bikaintasun zentro berri hau bezalako zuzeneko inbertsioek DANOBATGROPUPek bere nazioarteko estrategian Txinari ematen dion garrantzia erakusten dute”, gehitu du Urdangarinek.\nBikaintasun zentro berria joan den azaroaren 21ean inauguratu da, DANOBATGROUPeko zuzendari nagusi Pello Rodriguezek presiditutako ekitaldian, taldeko enpresetako ordezkariak ondoan zituela.\nInaugurazio ekitaldiak programa erakargarria zeukan, eta balio izan zuen taldeko bezeroei eta bertako agintariei balio erantsiko eskaintza berria erakusteko, hori helarazi nahi baitio Danobatgroupek bere bikaintasun zentro berritik txinatar bezeroari.\nFagor Arrasateren hamargarren urteurrena\nFagor Arrasatek Shanghaiko (Txina) plantaren hamargarren urteurrena ospatu du foro teknologiko baten bitartez, zeinean ehun bezerok baino gehiagok lehen eskutik ezagutu dituzte prentsetarako azken aurrerapena eta garapenak, estanpazio sistemak, metalak prozesatzeko sistemak eta etxetresna elektrikoak ekoizteko lerroak.\nEkitaldia Kunshaneko lantegian egin da, eta bertan izan dira Txinako automobilgintza, aeroespazial, metal prozesaketa eta etxetresnen fabrikazioaren sektoreetako enpresa nagusietako ordezkariak.\n"Azken 10 urtean erreferente moduan finkatu gara Txinan prentsa eta estanpaziorako instalazio automatikoetan zein ebaketa lerroetan, izan altzairuzkoak zein aluminiozkoak, eta herrialde horren aldeko apustu indartsua egiten jarraituko du, gure nazioarteko hedapenaren zati gisa”, adierazi du Juan Etxebarria zuzendari komertzial korporatiboak.\nKonpromisoa inbertsioarekin, berrikuntzarekin eta tokiko garapenarekin Txinan, horren erakuslea izanik enpresak herrialdean egin duen bideari Kunshaneko Gobernuak erakutsiko aitortza, plantako gerente Jon Agirre ohorezko herritar izendatu baitzuen.\nUrteurrena ospatzeko ekitaldiak “Familien egunarekin” osatuko dira, zeinean langileek etxekoei eta lagunei erakutsiko dizkieten instalazioak eta egunero egiten duten lana.\nPlantako instalazioetan tourra egin ondoren, parte hartzaileek aukera izan dute plataforma eta materialen garapen berrien aurkezpenetara joateko, automobilgintzaren industriarako, edo Fagor Arrasatek material arin berriek planteatzen dituzten erronketarako dituzten soluzioak ikusteko. Aluminiozko estanpazio sistema berriak, High Speed efizientzia handiko prentsak eta etxetresna elektrikoen fabrikazioko azken joerak ere izan dira protagonista jardunaldian. Bezero nabarmen batzuek ere kontatuko dituzte Fagor Arrasaterekin urte hauetan izandako lankidetzaren emaitzak, eta beraien proiektuei gehitu dien balioa.\n120 enplegatu dituen produkzio planta garrantzitsu horretaz gain, Fagor Arrasatek Asiako herrialde erraldoian duen presentzia bi ordezkaritza komertzialekin osatzen da, Pekinen eta Shanghain.


urria | 2011 | Zamudioko eskola\n3, 2, 1, 0 TXIIISSPUM!!!\nurria 28, 2011 Iraila 24, 2012 zamudiokoeskola ARTXIBOAK 2011-2012\nTalde eragileari esker, aurkezpen zoragarri batekin gure aurtengo 1. bidaiari hasiera eman diogu. Gimnasioa pailazoz, domatzailez, mimoz, magoz,… bete egin zen.\nBehin eskola zirko erraldoia bihurtuta, sudur gorriak jantzi genituen eta guztiok batera abestu genuen: “Pra-pra, pra-pra, tzunpa-tzunpa, tzun!!…“\nOso argi gelditu zaigu “barruan denok pailazo bat daukagula”.\nHona hemen bideo bat ikusteko pailazoarena egiten ezinhobeak garela.\nMarrubizko mila muxu guztiontzat!!\nurria 26, 2011 Iraila 24, 2012 zamudiokoeskola ARTXIBOAK 2011-2012\nGu 6.mailakoak gara eta “klown” tailerra egiten ari gara. Denok “klown” bat dugu barruan eta sudurra janzterakoan atera egiten zaigu “klown”a. Bidai honetan oso ondo pasatuko dugu pailazo izaten. Pailazo izateko sudur gorria da garrantzitsuena. Gu, 6. mailakoak, “klown” bereziak garenez, zuei erakutsiko dizuegu “klown” izaten.\nurria 20, 2011 Iraila 20, 2012 zamudiokoeskola ARTXIBOAK 2011-2012\nUrtero bezala, aurten ere, 3 eta 4 urteko neska-mutilak Dorretxea ezagutzera joan gara. Sorpresa handia hartu genuen BOLON pailazoa gure bila atera zenean. Bere eskutik Dorretxeko txoko eta sekretu guztiak ezagutu genituen. Dorretxeko hormek hitzegingo baluteeeeee!!!\nAmaitzeko eta txintxo-txintxoak izan ginenez, BOLONek puxika bana oparitu zigun, baina ez edonolakoa! Txakur formarekin! Ikusgarria, hori bai artista!\nDatorren urterarte BOLON, muak, muak.\nZORIONAK ZURI, ZORIONAK ZURI…!!!\nurria 13, 2011 Iraila 20, 2012 zamudiokoeskola ARTXIBOAK 2011-2012\nHona hemen, urrian urteak betetzen dituztenen izenak: Nicole Alvarez, Liher Goiri, Aritz Astola, Amets Aurtenetxe, Aritz Oyarbide, Ayoub Tahsaint, Mikel Txertudi, Iulia Birdu, Endika Luceño, Gontzal Urrutia, Olaia Gardoki, Eider Gardoki, Leire Olalla, Ane Seijas, Iria Valiño, Eduardo Cruz, Alain Eiguren. ZORIONAK DANORI!!


Susmo txarrak – LANDER GARRO\nHirudi honek (nire) nobela amaitzeko zirimolaren erdian hankaz gora eta eldarnioak jota harrapatu nau. Hara, hasi naiz neure buruaz kalakan, berriro ere. Baina ez nituzke barruko arropa zaharrak hona aterako, hau literatura atala ez balitz, zuek ni bezain jonkiak ez bazinete, eta zinez aipatu dizuedan eldarnioa benetakoa ez balitz, zoratzekoa eta obsesiboa.\nZer da, ordea, idazlearen obsesioa? Zenbat du kontzeptu horrek egiatik eta zenbat mitotik? Egia ote etxeko zereginak eta bizitzeko neurri oro ahaztuta idazlea halako sonanbulismo kritikoan amiltzen dela handik ateratzeko indar edo lanabesik gabe? Ez baikara orain idazleari bere idazle gaixotasunaz hitz egitea eta are harrotzea gustatzen zaionik ukatzen hasiko. Utz ditzagun eskuineko politikarientzat apaltasun faltsuok.\nZeintzuk dira obsesio horiek?\nPertsonaia: Berez kartoi-harrizko izateko eta gauza arruntak esan eta egiteko bokazioa daukan kontzeptu abstraktu bat da pertsonaia, inoiz pertsona bat irudikatzera irits daitekeena, baldin eta idazleak liburua (mirariz) ongi amaitzen badu. Egindako esaldiak, topikoak eta komeni ez diren gauzak esan nahiko ditu etengabe eta idazleak orduak eman beharko ditu tema hori saihestearren, gehienetan alferrik. Idazleak, izan ere, bere berezko jendetasunaren eta arrunkeriaren zakutik irten behar du (bere asmakizuna den) pertsonaiak esan eta egin behar dituen gauzak, eta ideia estandarren arrastotik irteten hasi orduko, disparatearen sasietara amilduko da. Baditugu geurean adibide batzuk.\nGutxi batzuetan, ordea, idazle pribilegiaturen batek pertsonaiak bizitza propioa duela sinets dezagun lortuko du, are bizitza interesgarri edo kitzikagarri bat; erokeria bat, azken batean, arrazoiaren ikuspegitik azaltzea ezinezkoa dirudien zerbait: fabrikazio huts batek geure baitan benetako pertsonen tamainako garrantzia izatea, gure baitan akorduak eta sentimenduak utziz!\nNork ez du maite Raskolnikov?\nGatazka: Pertsonaiak gatazkaren bat izan beharko du pertsonai izan nahi badu. Dei diezaiogun arazo, oztopo, larritasun, ezintasun, maitemin, samin edo min. Geure mendeko literaturan minok beti edo ia beti izango dute harremana: 1-Maitasun kontuekin. 2-Narzisismoarekin. (Ez al dira gauza bera?).\nEdonola ere, guztiok pairatu ditugun minak dira (eta falta zaiguna), eta aise ulertuko ditugu, liburuaren amaierara iristea lortzen badugu behintzat.\nBatzuetan, segun eta idazleak kanonean sartzeko zein gogo duen, gatazka horrek geure gatazkarekin izango du lotura, baina, horietan ere, pertsonaiak ez dira maitasunaren labankadetatik libre geratuko. Gerra maitasuna da, etc.\nPertsonaien mintzaira: Erreala dirudiena eta erreala dena ez dira gauza bera literaturan. Zeren literaturak edertasunarekin idatzita ez dagoen hitzarmena baitauka, eta guk baldar hitz egin arren, gure pertsonaiek, filologoen parera iritsi gabe, modu itxuroso batez jardun beharko dute. Ezinezko oreka dirudi, baina ez dezagun ahaztu obsesioez ari garela, eta, beraz, ezinezkoa posible bilakatzeaz.\nEuskal idazlea diglosia batean bizi da (bera ere), eta elkarrizketa batean «me caguen la puta madre que te parió» bezalako esaldien bila jardungo du. Jakina da ezinezkoa dela halakoak euskaraz formulatzea ez bada jatorrizkoari traizio eginez, jatorrizkoa edulkoratuz eta, maiz, alferrik galduz, «alu zikin madarikatua» bezalako esaldi ahulekin.\nHorren muturrera joan gabe, elkarrizketak etengabeko desafioa izango dira euskal idazleentzat, erronka desesperagarriak gehienetan, eta idazle azkarrenek bi bide hartuko dituzte asko eta askotan: 1. Esaldi ahalik eta motzenak egitea. 2-Elkarrizketak modu indirektoan erabiltzea, alegia, elkarrizketarik ez erabiltzea.\nBada, bestetik, elkarrizketetan dena jarri behar dela uste duenik:\n—Kaixo, zer moduz?\n—Ongi, eta zu?\n—Ni ere bai.\n(Haientzako agur bero bat).\nIdazkera (estiloa): Askotan esan izan da idaztea eta kantatzea ez direla aparteko jarduerak. Celinek nire musikatxoa esaten zuen horretaz ari naiz, testuaren morfologiaz alegia. Nola eraikitzen da esaldi bat? Nola eraiki behar litzateke hura perfektua izan dadin? Nola lotzen dira gogoetak, gertakariak eta deskripzioak istorioa transmititzeko tresna izango den testu horretan, edertasunaz, orekaz, ekonomiaz, tentsioaz, misterioaz eta sotiltasunaz ahaztu gabe?\nEz dago metodorik. Badaukazu, edo ez daukazu. Eta horrexek obsesionatzen gaitu: beti oker ari garelako susmo txarrak.\nAurrekoa Previous post: ‘Littérature de nulle part’\nHurrengoa Next post: Literaturaren testuinguruak


Kanpokoak, Egilea hemen ZUZEU • Page 2 of 3\n1615 Euskal Baleazaleen Hilketari buruzko jardunaldia 17an Aquariumean\n- 1615 - Euskal Baleazaleen Hilketa The Slaying of Basque Whalers ... 2015eko irailean 400 urte beteko dira Islandian balearen ehizan zebiltzan 32 euskal arrantzale erail zituztela. Eusk...\nEuskal Herriko jairik unibertsalenak, San Ferminak, ospatzen diren honetan, eta Gari Garaialdek bertako txupinazo egunean egindako argazki erreportaje bikainak izan duen arreta ikusita (bertatik hartu...\nAurreko sarreraren ildotik -Gure Esku Dagoren ekainaren 21eko ekimena eta ondorengo eztabaida- beste hausnarketa bat dakargu; honakoan Xabier Etxaniz Rojok ekainaren 25ean "Ate adina maratila"-n i...\nEkainaren 21eko Gure Esku Dago ekitaldiaren harira, eta gaur zortzi, Josu Lezametak testu bat idatzi zuen jozulin.eus bere blog-ean (ekainaren 22an), ekimenak sortu duen eztabaida aberaste aldera berr...\nBeñat Sarasolak Separata blogean argitaratutako artikulua, 2015eko ekainaren 22an. Joan den urtean Giza Katera joatearekin euskaldun zintzoaren kuota bosturteko baterako behintzat beteri...\nJostailugintzan 56 urte baino gehiagoko esperientziarekin, euskarazko jostailu ekoizpenean eta salmentan aritzen den enpresa gipuzkoarra gara. Gure helburua ume euskaldunen eskura jostailu aukera ...\nPoziktibity. Radio Euskadiko langileon euskalduntasunaz\nEz gara euskaldunak, diote, denbora eman izan zaigun arren geure burua euskalduntzeko. Ez da egia. Sendagileak bagina, gutariko gehienok —duela urtebete abian jarritako OPE gehi ERE prozesuaren erru...\nCulinary Action, euskarak merezi du\nUrtarrilaren 31n ZuZeun sarrera bat argitaratu zen, non Culinary Action ekimenak euskarari egiten zion ezikusia salatzen baitzen eta jendea kexa bideratzera animatzen. Otsailaren 1ean, Culinary Action...\nCulinary action: euskara zero\nBasque Culinary Center gastronomia eskola entzutetsuak ekintzailetza sustatzeko ekimen bat du abian: Culinary Action ( http://www.culinaryaction.com/es/inicio ). Webgunean, euskara ez da inon ere ag...\n"Mundial" hitza Hegoaldean zerbait itzela, izugarria, sekulakoa dela adierazteko erabiltzen dugu lagunarteko hizkeran. "Mundiala" ere bada Eusko Jaurlaritzako HPSk aukeratu duen leloa Euskarar...\nHalako lagunik Badut lagun bat beti nirekin dabilena. Klasera joaten naizenean, nirekin dator. Poteatzera noanean, ere bai. Etxean, nigandik hurbil izaten da beti. Salan, gelan, sukaldean … Lo ere...\nEkonomia fikzioa modan dago, eta politika fikzioa ere boladako bihurtzen ari da, bereziki bere baloreen merkatua, adibidez etika espainola. ...\nLe Parody musikari andaluziarraren hitzak dira. Le Parody, 2013ko datuak Sole Parody -Le Parody- Granadako musikari bat da. 28 urte ditu eta urriaren 15ean blogean (Números) kontatu du zenb...\nUdako atsedenaldiaren ondoren, hona hemen berriro euskal twiterlarien inguruko estatistiken laburpena. Irailean zehar, orotara, 6.056 erabiltzaile aktibo izan ditugu gure zerrendan. Idatzitako txi...\nCrowdfunding. Boladan dagoen hitza. Laugarren edizioa bete du aurten Kortxoenea Gaztetxeko Zinemaldi Alternatiboak. Zinemaldi handiarekin bat egiten du denboran eta, batzuetan, handitik pasatzen ...\n¿Pero es que tú no sabes castellano o qué? (Zuk ez dakizu gaztelaniaz, ala?)\n(Amelia Barquín-en artikulua) Nire ilobak -11 urte- bi aldiz entzun du esaldi hori azkeneko hilabeteotan. Lehenengoa, udako barnetegi batean. Testuingurua: barnetegi horretara heldu berritan, l...\nKonbentzionala izan beharra. Adin bakoitzari egoera zibil bat dagokio, eta hala egon ezean, ez zara konbentzionala. Semea eta alaba izan ezik, normatik kanpo zaude. Oporretan joan barik pasa baduzu...\nGarbi dago euskal eleberrigile askoren artean Twitter ez dela gustuko alorra. Gizonezko bost idazle kanonizatuen artean —beti ere Bost idazle liburuari jarraituta—, inork ez du konturik Twitterr...\nEAEko Gobernuak Jaurlaritzako kargu publikoentzat onartutako Kode Etiko ditxosozkoak, honakoak ezartzen ditu, besteak beste: “ez dute adierazi behar Gobernuaren jarrera politikoekiko desadostasuni...\nSolid Sound Festivalean joan den ekainaren 21ean emandako kontzertu berezian grabatuak izan ziren. Bertsioen artean, Television-en Marquee Moon,Grateful Dead-en Ripple, Thin Lizzy-ren The Boys Are...


2021/06/03 Bigarren Hezkuntza\nERAGIN PEDALEI !!!!!\nDBH 1. mailako ikasleek Soin-Hezkuntzako azken saioetan bizikletan ibiltzeko trebetasunak lantzen aritu dira.\nUrtero, azken hiruhilabetean, Soin-Hezkuntzan “Bizikleta” Unitate Didaktikoa lantzen dute. Bere helburua, gazteek bizikletaren aukera izatea da, bai garraiobide gisa, bai aisialdirako aukera bezala.\nAsko dira bizikleta adin horietan hartzeak dakartzan abantailak: autonomia handiagoa, jarduera fisiko gehiago, joan-etorrietan ingurumen-eragin minimoari begirako sentsibilitatea, bide-segurtasunaren gaineko ezagutza, eta, finean, bizi-kalitate hobea guztiontzat.\nUnitate honetan lantzen diren helburuen artean, honakoak ditugu: bizikletaz modu autonomo eta seguruan ibiltzea, txirrindularitza-gaitasun seguruak sustatzea eta garatzea, erabilera egokirako jarrera positiboak lantzea, Bide-Hezkuntzaren ezagutzak eta ulermena areagotzea, oinarrizko mekanika ezagutzak barneratzea, Urnieta inguruko bizikleta bideak ezagutzea eta aisialdirako aukera bezala eskaintzea.\nUnitateari amaiera polit eta atsegin bat emateko eta ikasitako guztia praktikan jartzeko, bizikletak, kaskoak eta tramankulu guztiak hartuta,ekainaren 16an Leizaranera irteera egingo dute.


Bergarako Udalak aginduta, 2002ko maiatzaren 20an txosten bat egin zen indarrean zeuden Planeamenduko Arau Subsidiarioetako aurreikuspenak noraino bete ziren aztertzeko. Txosten hori eguneratu egin zen 2005eko ekainean.\nArau Subsidiarioetan, hiri-lurzoru gisa sailkatutako lurra berrogeita zazpi areatan banatzen da, eta urbanizagarri gisa sailkatutakoa, berriz, hamaika sektoretan.\nUrbanizaezin gisa sailkatutako lurzoruan, azkenik, hainbat babes-gune dago mugarrituta; batzuetan sistema orokorrak ezartzeko dira, eta beste batzuetan babestu beharreko guneak ezartzeko —nekazaritza, basogintza edo abeltzaintzako balioak dituztelako, edota balio paisajistiko, historiko edo kulturalak dituztelako, edota fauna, flora edo oreka ekologikoa zaindu ahal izateko—.\nOndoren aztertzera goaz noraino gauzatu diren sistema orokorrak eta noraino garatu diren bizitegi- eta industria-lurzoruak; horietako bakoitzean bereizi egingo ditugu hiri-lurzoru gisa eta lurzoru urbanizagarri gisa sailkatutakoak.\n‹ 2.1.6.- Gorakoko arau-maila izateagatik, indarreko udal-planeamenduari eragin diezaioketen beste araudi lotesleak gora 2.2.1.- Sistema orokorrak ›


Salbatore | Eleiz Museoa – Museo diocesano\nEleiz Museoa – Museo diocesano\n1: Andra Mari\n2: Erromanikoa eta gotikoa\n7: Apaindurak (jantzi sakratuak)\n9: El taller de Eloy García\nUdako eta Gabonetako tailerrak\nEleiz Museoa Bizkaia\nZirkuitua Alde Zaharretik\nSan Anton Eliza eta Santiagoko Katedrala\nTaller de Eloy García\n[Template "eleizmuseoa" not found]\nSalbatore (Zarandoa (Larrabetzu))\nEzaugarri prerromanikoak herri-ermita batean.\nIkusmiratu barrura >>\nIkusi galeria >>\nIkusi bideoa >>\nKronologia: XVIII. mendea\nEstiloa: Barrokoa (herrikoa)\nAuzoa: Zarandoa (Astoreka)\nJesus Nazaretekoari kristauek emandako izenetako bat da Salbatore. Kristo gurutziltzatua izan zen ermitako irudi nagusia; oso ohikoa baita kristauterian gurutziltzatua eta salbatzailea identifikatzea. Izan ere, kristau-ikasbideak dioenez, Kristoren gurutzeko heriotzaren bidez heltzen da salbamena eta bekatuen erredentzioa eta, beraz, betiko bizitza eskuratzea.\nOHITURA ETA ERRITUAK\nGaur egun ez dago ermitari lotutako usadiorik. Antzina erreguteak egiten ziren Goikolexetik ermitaraino Zeruratzearen (berrogei egun Pazko-domekaren ostean) aurreko astelehenean.\nGaztelumendi mendebaleko magalean dago ermita, Goikogana izeneko muinoan, sakabanatutako baserriez jositako herrigune txiki batean; horrek, handitzen du ingurunearen edertasuna. Gaur egungo eraikina guztiz berriztatuta egon arren, Bizkaiko tenplurik antzinenetako bat omen da, gutxienez XI. mendekoa.\nOinplano angeluzuzena, harlangaitz-hormak eta teilazko estalpea, teilatu-zurajearen gainean dagoena, dauzka. Ermitaren barruan harlauza handietako zorua dago. Aipatzekoa da hegoaldeko horman dagoen atea: mensulen gainean datzan pieza bakarreko ateburua du, harlangaitz-hormekin kontraste handia egiten duena. Ate horren aurrean, harrizko hiru maila daude.\nBadago oso deigarria den elementu bat: ermitaren burualdean, aldarearen atzean, harri bakar batean zizelatutako leihoa dago. Bao txiki bi ditu eta, horien gainean, zulo borobil bi. Ermitaren antzinako jatorria adierazten du leihoak: izan ere, hor bertan zegoen ermitatik hartu eta berrerabili zuten. Leiho prerromanikoa da eta XI. mendekoa omen da.\nEgurrezko teilatua dauka ermita.\nAteak kontraste handia egiten du ermitako harlangaitz-hormekin.\nAldarearen atzean zizelatutako leihoa dago, XI. mendeko ermita prerromaniko batetik berrerabilia.\nGaur egun ermita hutsik dago, 1967. Urtez geroztik kulturik ez dago eta.\nAldare-mahaiaren ordez, disko-formako estela erabili zuten, egun Bizkaiko Arkeologi Museoan dagoena. Estelak alde banatan gurutz bat dauka, zirkulu batean inskribatua: atzeko-aldean dagoenak hortz-formako apaingarriak ditu. VII. edo VIII. mendekotzat jo dute. Hilarria omen da, leku horretan bertan egon bide zen antzinako nekropoli batetik hartua.\nDisko-formako estela, aldare mahaiaren ordez erabili zutena (Arkeologi Museoa)\nHurrengo ErmitaDone Bartolome ApostoluaAurreko ErmitaDone Eztebe Lehen Martiria\nEl MDAS de Bilbao nacía en septiembre de 1961. Su objetivo primordial era la conservación, el estudio y la divulgación del patrimonio histórico-artístico de la Diócesis de Bilbao.\nGizakunde Plaza 9B,\nFax: (34) 944 320 260\nEleiz Museoa Bizkaiko Foru Aldundiak eta Bilboko Eleizbarrutiak diruz lagunduta dago\nWeb gune hau Eusko Jaurlaritzak batera\nantolatutako ekimena da\nCookie propioak erabiltzen ditugu, bai eta hirugarrenen cookieak ere, zure nabigatze-esperientzia eta gure zerbitzuak hobetzeko. Nabigatzen jarraitzen baduzu, euren erabilera onartutzat joko dugu. .